Νέο Ψυχικό

Το Νέο Ψυχικό είναι συνοικισμός του Δήμου Φιλοθέης Ψυχικού στο Βόρειο Τομέα της Αθήνας της Περιφέρειας Αττικής. Ο πληθυσμός του ανέρχεται σε 10.901 άτομα και η έκτασή του ανέρχεται σε 1 χμ2

Πρόκειται για μια μικρή συνοικία που αναπτύχθηκε πέριξ της τότε μικρής εκκλησίας της Αγίας Σοφίας. Αρχικά δημιουργήθηκε ως προέκταση του Χαλανδρίου, αν και πριν την δημιουργία ανεξάρτητης κοινότητας, ανήκε διοικητικά στον δήμο Χαλανδρίου. Οι πρώτες κατοικίες οικοδομούνται από Αθηναίους που μετακινούνται προς τα ανατολικά του κέντρου των Αθηνών. Μετά τη Μικρασιατική Καταστροφή εγκαθίστανται οικογένειες Μικρασιατών από τα Βουρλά και το Μελί της Μικράς Ασίας και κτίζουν τον ναό του αγίου Γεωργίου σε ανάμνηση του ναού του αγίου Γεωργίου των Βουρλών. Οι πρόσφυγες έφεραν μαζί τους από τα Βουρλά και την εικόνα του αγίου Γεωργίου που αγιογραφήθηκε το έτος 1850.ΙΣΤΟΡΙΑ ΕΝΟΡΙΑΣ ΙΕΡΟΥ ΝΑΟΥ ΑΓΙΟΥ ΓΕΩΡΓΙΟΥ ΝΕΟΥ ΨΥΧΙΚΟΥ

To 1946 μετονομάζεται ως αυτόνομη Κοινότητα Νέου Ψυχικού.ΕΕΤΑΑ, Κοινότητα Νέου Ψυχικού - Διοικητικές μεταβολές. Πρώτος αιρετός πρόεδρος της Κοινότητας Νέου Ψυχικού ήταν ο Κωνσταντίνος Παραδέλης. Το 1964 εξελέγη πρόεδρος ο Παπασπύρου, ο οποίος επανεξελέγη μετά την πτώση της χούντας, το 1975 και τον διαδέχθηκε η Αγλαΐα Σταφυλά, η οποία υπηρέτησε ως τελευταία πρόεδρος της κοινότητας, από το 1979 ως το 1982.  Το 1982 η κοινότητα συμπλήρωσε 10.000 κατοίκους και αναγνωρίστηκε σε Δήμο.

Το 2022 τοποθετήθηκε το γλυπτό «Πρόσφυγας – η Γυναίκα της Σμύρνης» στην Πλατεία του Αγίου Γεωργίου στο Νέο Ψυχικό. Αποτελεί έργο του Μικρασιάτη γλύπτη Γιώργου Πετρίδη, στο πλαίσιο των εκδηλώσεων μνήμης για τα 100 χρόνια από την Καταστροφή της Σμύρνης που διοργάνωσε ο Δήμος Φιλοθέης-Ψυχικού.. Στην πλατεία Αγίου Γεωργίου βρίσκεται και το σιντριβάνι με τα εγχάρακτα ονόματα των χωριών της Μικράς Ασίας.Το γλυπτό - σύμβολο για τις Γυναίκες της Σμύρνης κοσμεί την Πλατεία Αγίου Γεωργίου, Εφημερίδα Αμαρυσία, 15 Σεπτεμβρίου 2022

 Κοινοτάρχες Νέου Ψυχικού (1946-1982) 
Πρόεδροι διετέλεσαν οιΒύρων Πολύδωρας, "Η Μείζων Αθήνα", Καστανιώτης 2002, σελ. 526.:
1946-1964: Κωνσταντίνος Παραδέλλης, Γεώργιος Μάνταλος, Διονύσιος Παϊκόπουλος, Κωνσταντίνος Σταυρόπουλος
1964-1967 Γεώργιος Παπασπύρου
1967-1974 Γεώργιος Κανελλόπουλος (διορισμένος)
1975-1978 Γεώργιος Παπασπύρου
1979-1982 Αγλαΐα Σταφυλά (μετέπειτα νομάρχης)

 Δήμαρχοι Νέου Ψυχικού (1982-2010) 
1982-1983 Αγλαΐα Σταφυλά
1983-1986 Δημήτριος Ξαπλαντέρης
1987-2002 Αθανάσιος Βεζυργιάννης (19??-2020)
2003-2006 Παρασκευάς Πασσάς-Χρήστου
2007-2010 Παντελεήμων Χαροκόπος

Πηγή: ΕΕΤΑΑ
Εικόνες

 Προσωπικότητες της περιοχής 

 Μάρω Δούκα, συγγραφέας 
Μάνος Ελευθερίου, λογοτέχνης 
Νενα Βενετσάνου, Μουσικός, τραγουδίστρια 
Άγγελος Τσέκερης, Δημοσιογράφος 
Δημήτρης Παπαδημούλης, Πολιτικός της Ανανεωτικής Αριστεράς, διετέλεσε βουλευτής του ΣΥΡΙΖΑ, Ευρωβουλευτής και Αντιπρόεδρος του Ευρωκοινοβουλίου. Τον Νοέμβριο του 2023 αποχώρησε για πολιτικούς λόγους από τον ΣΥΡΙΖΑ και εντάχθηκε στην ΝΕΑ ΑΡΙΣΤΕΡΑ 

 Παραπομπές 

Κατηγορία:Δήμος Φιλοθέης-Ψυχικού